|  |  |  |  |
| --- | --- | --- | --- |
| ED  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ  ΚΑΙ ΘΡΗΣΚΕΥΜΑΤΩΝ  ----  ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ  ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΑΤΤΙΚΗΣ  **ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ**  ---- | | Γλυκά Νερά, 17-2-2016  Αρ. Πρωτ.: Φ.56/4275 | |
| Ταχ. Δ/νση:  Τ.Κ. - Πόλη  Τηλέφωνα:  Φαξ:  e-mail: | Λ. Λαυρίου 150 & Ανδρίκου 4  15454 - Γλυκά Νερά  210-6618444  210-6618440  [mail@dipe-anatol.att.sch.gr](mailto:mail@dipe-anatol.att.sch.gr) | **ΠΡΟΣ:**  **ΚΟΙΝ**: | ΣΧΟΛΙΚΕΣ ΜΟΝΑΔΕΣ  (Δημόσιες & Ιδιωτικές)  ΣΧΟΛΙΚΟΙ ΣΥΜΒΟΥΛΟΙ |
| Πληρ.: Β. Βορύλλα.  Τηλ.: 6974074794  [perivallontiki@dipe-anatol.att.sch.gr](mailto:perivallontiki@dipe-anatol.att.sch.gr) | |

**ΘΕΜΑ: Σεμινάρια Περιβαλλοντικής Εκπαίδευσης «Η Μεσογειακή Φώκια επιστρέφει στις ακτές της Αττικής» με τη MOm**

Η Δ/νση Α/θμιας Εκπ/σης Ανατ. Αττικής σε συνεργασία με τη *MΟm- Eταιρεία για τη Μελέτη και Προστασία της Μεσογειακής Φώκιας* διοργανώνει επιμορφωτικά σεμινάρια 4 διδακτικών ωρών για εκπαιδευτικούς με τίτλο **«Η Μεσογειακή Φώκια επιστρέφει στις ακτές της Αττικής».**

Στο σεμινάριο θα παρουσιαστεί το νέο εκπαιδευτικό υλικό που δημιουργήθηκε από τη ΜΟm με αφορμή την καταγραφή σημαντικού πληθυσμού μεσογειακής φώκιαςστην ευρύτερη θαλάσσια περιοχή του Αργοσαρωνικού. Το εκπαιδευτικό υλικό ***«Μέσα από τα μάτια μιας Φώκιας»***  (με ενημερωτικά βίντεο, παιχνίδια δραστηριότητες, βιβλίο εκπαιδευτικού κτλ.) απευθύνεται σε μαθητές της Πρωτοβάθμιας Εκπαίδευσης και έχει ήδη λάβει έγκριση από το Ινστιτούτο Εκπαιδευτικής Πολιτικής και το Υπουργείο Παιδείας, Έρευνας και Θρησκευμάτων.

Κατά τη διάρκεια των σεμιναρίων θα παρουσιαστούν διάφορα θέματα, όπως γενικές πληροφορίες για τη μεσογειακή φώκια που είναι το πιο σπάνιο είδος φώκιας στον πλανήτη (βιολογία, οικολογία, σχέση με τον άνθρωπο) και τη σημασία ύπαρξής της στα θαλάσσια οικοσυστήματα της Ελλάδας και της Μεσογείου. Θα ακολουθήσουν ομαδικά εργαστήρια για τους τρόπους εφαρμογής του υλικού. Συντονίστρια του εργαστηρίου θα είναι η Αλ.Παππά(M.Sc.), Υπεύθυνη Περιβαλλοντικής Εκπαίδευσης και Ενημέρωσης του Κοινού από τη MΟm.

Τα εργαστήρια θα γίνουν **σε τρεις περιοχές** προκειμένου να καλυφθούν οι ανάγκες της Δ/νσης μας:

* Ανατολικά: Δευτέρα, 22 Φεβρουαρίου, στο **παλιό 1Ο Δ.Σ. Παιανίας**, νυν Κέντρο δια βίου μάθησης Παιανίας, Ιωάννου Μεταξά 1, Κεντρική Πλατεία Παιανίας, ώρες 5-8μμ
* Βόρεια: Παρασκευή, 26 Φεβρουαρίου, στο **1Ο Δ.Σ. Αγ. Στεφάνου**, ώρες 5-8μμ
* Νότια: στο **Πολιτιστικό Κέντρο του Δήμου Π.Φαλήρου στο Φλοίσβο** σε ημερομηνία που θα ανακοινωθεί προσεχώς σε συνεργασία με τη Δ/νση Α/θμιας Εκπ/σης Δ΄Αθήνας.

Οι εκπαιδευτικοί που ενδιαφέρονται μπορούν να υποβάλλουν αίτηση στο σύνδεσμο <https://docs.google.com/forms/d/14KrqQb5fRiBDSZa_kKg7HZNfmp9-nDgf6J-9obaYpKI/viewform> μέχρι την ημέρα του σεμιναρίου.

Για περισσότερες πληροφορίες ή διευκρινήσεις μπορείτε να απευθύνεστε στην Υπεύθυνη Π.Ε. Β.Βορύλλα.

**Η Διευθύντρια**

**Δ/νσης Α/θμιας Εκπ/σης Ανατ. Αττικής**

**Βασιλική Ξυθάλη**